ประเทศไทยใน พ.ศ. 2444

เหตุการณ์ที่เกิดขึ้นใน พ.ศ. 2444 (ค.ศ. 1901) ในประเทศไทย เป็นปีที่ 120 แห่งกรุงรัตนโกสินทร์ และเป็นปีที่ 34 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 119 (1 มกราคม - 31 มีนาคม) และ 120 (1 เมษายน - 31 ธันวาคม) ในแบบปัจจุบัน

ผู้นำ 
 พระมหากษัตริย์: พระบาทสมเด็จพระจุลจอมเกล้าเจ้าอยู่หัว
 สยามมกุฎราชกุมาร: สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร
 เจ้าผู้ครองประเทศราช
 นครเชียงใหม่: เจ้าอินทวโรรสสุริยวงษ์ (ก่อนวันที่ 28 พฤศจิกายน มีพระอิสริยยศ "เจ้าอุปราช")
 นครลำปาง: เจ้าบุญวาทย์วงษ์มานิต
 นครลำพูน: เจ้าอินทยงยศโชติ

เหตุการณ์ 
 4 เมษายน – กำลังทหารจากอุบลราชธานีมีพันตรีหลวงสุรกิจพิศาลเป็นผู้นำไปปราบผีบุญองค์มั่นที่บ้านสะพือใหญ่
 5 พฤษภาคม – 
 พระบาทสมเด็จพระจุลจอมเกล้าเจ้าอยู่หัว เสด็จประพาสชวาครั้งที่ 3
 โรงเรียนเบญจมบพิตร หรือโรงเรียนมัธยมวัดเบญจมบพิตรในปัจจุบัน เปิดสอนมีนักเรียน 40 คน พระบาทสมเด็จพระจุลจอมเกล้าเจ้าอยู่หัว พระองค์ทรงกำหนดหลักสูตรแนวการสอนด้วยพระองค์เอง เป็นโรงเรียนในพระบรมราชูปถัมภ์โดยตรง ไม่ขึ้นตรงต่อกระทรวงธรรมการสมัยนั้น
 12 สิงหาคม – ตราพระราชบัญญัติกรรมสิทธิ์ผู้แต่งหนังสือในสยาม
 18 สิงหาคม – ตัดถนนราชดำเนินกลาง
 28 พฤศจิกายน - มีพิธีสถาปนาเจ้าอุปราชนครเชียงใหม่ เป็นเจ้าอินทวโรรสสุริยวงศ์ เจ้านครเชียงใหม่
 15 ธันวาคม – ประดิษฐานพระพุทธชินราชจำลองที่วัดเบญจมบพิตร

แหล่งข้อมูลอื่น 
 ปฏิทินปี 1901 - ประเทศไทย